
ጥር 2018 ዓ/ም
አሶሳ
መግቢያ፤
በክልሉ መንግሥት መሥሪያ ቤት ፕሮጀክት እና በልዩ ልዩ ሥራዎች ላይ በጊዜያዊ እና ኮንትራት የሚሰሩ ሠራተኞች ቅጥር አፈፃፀም፣ አስተዳደር እና የመብትና ግዴታ አጠባበቅ ወጥ የሆነ አሰራር ሥርአት ለመመሥረት፣
የሠራተኛ ምልመላና መረጣ፣ ቅጥር፣ደረጃ እድገት፣ዝውውር፣የአፈጻጸም ምዘና፣  ማበረታቻ ስርአት በመከተልና ምቹ የስራ አካባቢ በመፍጠር የፈጻሚ ሰራተኛ እቅድ አተገባበር፣ ክትትልና ግምገማ ላይ ተመስርቶ ስራን በተሰጠ ጊዜ ለማጠናቀቅ እና ለማከናወን በማስፈለጉ፤
በክልሉ መንግሥት ሠራተኞች አዋጅ ቁጥር 208/2018 አንቀጽ 32 ንዑስ አንቀጽ 3 በተሰጠው ሥልጣን መሠረት ቢሮ የመንግሥት መሥሪያ ቤት ወይም የፕሮጀክት ጊዜያዊ እና ኮንትራት ሠራተኞች አስተዳደር መመሪያ ቁጥር 09/2018 አውጥቷል፡፡
 









ክፍል አንድ
ጠቅላላ
1. አጭር ርዕስ 
ይህ መመሪያ "የመንግሥት መሥሪያ ቤት ወይም የፕሮጀክት ጊዜያዊ እና ኮንትራት ሠራተኞች አስተዳደር መመሪያ ቁጥር 09 /2018" ተብሎ ሊጠቀስ ይችላል፡፡ 
2. ትርጓሜ
የቃሉ አግባብ ሌላ ትርጉም የሚያሰጠው ካልሆነ በስተቀር በዚህ መመሪያ ውስጥ፣
1. "አዋጅ" ማለት የፌዴራል መንግስት ሰራተኞች አዋጅ ቁጥር 208/2017 ሲሆን በአዋጁ የተሰጡ  
2. “ቢሮ” ማለት የሲቪል ሰርቪስ ቢሮ ማለት ነው፡፡
3. “የበላይ ኃላፊ” ማለት የመንግሥት መሥሪያ ቤትን በበላይነት የሚመራ ወይም   
   ምክትሎቹ ናቸው፡፡
4. "የመንግሥት መሥሪያ ቤት" ማለት ራሱን ችሎ በአዋጅ ወይም በደንብ የትቋቋመና ሙሉ በሙሉ ወይም በከፊል ከመንግስት በሚመደብለት በጀት የሚተዳደር ሆኖ የክልል መስተዳድር ምክር ቤት በሚያወጣው የመንግሥት መሥሪያ ቤቶች ዝርዝር ውስጥ የተካተተ የክልሉ መንግሥት መሥሪያ ቤት ነው፡፡
5. "ጊዜያዊ ሠራተኛ" ማለት በመንግሥት መሥሪያ ቤት ውስጥ የዘላቂነት ባህሪ በሌለው ሥራ ወይም ሁኔታዎች ሲያስገድዱ በቋሚ የሥራ መደብ ላይ በጊዜያዊነት ወይም በኮንትራት/ተቀጥሮ የሚሠራ ሰው ነው፡፡ ሆኖም፡- 
ሀ/ በቀን ሂሣብ እየተከፈላቸው የሚሠሩ የቀን ሠራተኞችን፣
ለ/ በመንግሥት መሥሪያ ቤት ውስጥ የሙያ ሥልጠና ወይም የሥራ ልምድ
   ለማግኘት የሚመደቡ ተለማማጆችን፣
ሐ/ ከመንግሥት መሥሪያ ቤት ጋር በገቡት ውል ዋጋ መሠረት እየተከፈላቸው በራሳቸው 
   የንግድ ሥራ ወይም የሙያ ኃላፊነት የሚሠሩ ተቋራጮችን፣
መ/ ባላቸው ልዩ ዕውቀትና ችሎታ ምከንያት ከመንግሥት መሥሪያ ቤቱ ጋር በሚገቡት ውል መሠረት ዋጋ እየተከፈላቸው በትርፍ ጊዜያቸው የሚሠሩ ባለሙያዎችን፣ አይጨምርም፡፡ 
6. "መራጭ ቡድን" ማለት ለጊዜያዊ ቅጥር የሚቀርቡ አመልካቶችን አወዳድሮ ለሥራው    ተስማሚ የሆነውን የሚመርጥ ነው፡፡
3. የጾታ አገላለጽ
ማንኛውም በወንድ ጾታ የተደነገገው የሴትንም ጾታ ያካትታል፡፡
4. የተፈፃሚነት ወሰን፣
ይህ መመሪያ የመንግሥት መሥሪያ ቤት እና ጊዜያዊ ሠራተኛ ተብሎ በሚጠሩት ላይ ተፈፃሚ ይሆናል፡፡
5. ዓላማ
የዚህ መመሪያ ዓላማ፡-
1. የሠራተኛው አገልገሎት የሚፈለግበት ዕቅድ ወይም ሥራ ለተወሰነ ጊዜ ሆኖ ሲገኝ ወይም ሁኔታዎች ሲያስገድዱ በቋሚ የሥራ መደብ ላይ ለጊዜው ሠራተኛ መመደብ ሲያስፈልግ፣
2. በተለያዩ ምክንያቶች አጣዳፊና በአጭር ጊዜ የሚጠናቀቁ ሥራዎች ሲያጋጥሙ፣
3. በኘሮጀክት መልክ የሚሠሩ ሥራዎች ሲፈጠሩ፣ሥራዎችን ለማከናወን ማስቻል ነው፡፡ 













ክፍል ሁለት
 የሥራ ሥምሪት እና ቅጥር አፈፃፀም

6. የጊዜያዊ ሠራተኛ ቅጥር አፈፃፀም 
1. ቅደመ ዝግጅት፣
ሀ. ጊዜያዊ ሠራተኞች እንዲቀጠሩለተ የማፈልገው የሥራ ሂደቱ ባለቤት የጊዜያዊ ቅጥር   
   መፈፀም ያስፈለገበትን ምከንያት፣የቅጥር ጊዜውን በመጥቀስ፣የሥራ ዝርዝሩን በማዘጋጀትና   
   የሚያስፈልገውን ተፈላጊ ችሎታ በመዘርዘር ጥያቄውን ለመሥሪያ ቤቱ የሰው ሀብት ሥራ 
   አመራር የሥራ ሂደት ያቀርባል/ታቀርባለች፣
      ለ. የሥራ ሂደቱ ባለቤትና የሰው ሀብት ሥራ አመራር የሥራ ሂደት ባለቤት በግዜያዊ ቅጥሩ 
        አፈፃፀም ላይ በመወያየተ ቅድመ ምልመላ ዕቅድ ያወጣሉ፡፡ 
2. ከዚህ በፊት የሥራ መደቡ ያልተመደበ ከሆነ የሥራ ዝርዝሩን በማዘጋጀት በቢሮ ወይም በኤጀንሲው ምደባ እንዲሰጠው ያደርጋሉ፡፡ 
3. ጊዜያዊ ቅጥሩ የሚቆይበትን ጊዜ ይወሰናሉ፣
4. ለሥራ መደቡ በጀት መኖረን ያረጋግጣሉ፣
7. ክፍት የሥራ መደብ ማስታወቂያ አወጣጥ፣
1. በጊዜያዊ ሠራተኞች የሚያዝ ክፍት የሥራ መደብ ማስታወቂያ እንደሥራው ክብደት፣ስፋትና እንደሙያው ተፈላጊነት ሰፊ ስርጭት ባለው በብዙሃን መገናኛ ዘዴ ወይም በመሥሪያ ቤቱና ከመ/በቱ ውጭ ለሕዝብ በግልፅ በሚታይ የማስተወቂያ መለጠፊያ ሠሌዳ ላይ እንዲወጣ ይደረጋል፣
2. ማስታወቂያው ክፍት ሆኖ የሚቆይበት ጊዜ፣ 
      ሀ. እስከ ደረጃ ከፍታ VIII ለሚመደቡ የሥራ መደቦተ በማስታወቂያ ሰሌዳ ላይ ከ 2 እስከ 5 የሥራ ቀናት፣
      ለ. በደረጃ ከፍታ IX እና በላይ ለሚመደቡ የሥራ መደቦች ሰፊ ሥርጭት ባለው ጋዜጣና በኤሌክትሮኒክስ ሚዲያ ከ 5 እስከ 10 የሥራ ቀናት ክፍት ይሆናል፡፡ 
      ሐ. ማስታወቂያው ከወጣበት ቀን ጀምሮ በተከታታይ ምዝገባው ይካሄዳል፡፡
      መ. መሥሪያ ቤቱ በቂ የሰው ኃይል ይገኝበታል ብሎ ካመነ ሁሉንም የሥራ መደባች ከማስታወቂያ ሰሌዳ ላይ ሊያወጣ ይችላል፡፡ 
3. የክፍት ቦታው ማስታወቂያ ይዘት፣
  ሀ. ማስታወቂያው የወጣበት ቀን፣
  ለ. ክፍት ቦታው የሚገኝበት መሥሪያ ቤት ስም፣
  ሐ. የሥራ መደቡ መጠሪያ፣
 መ. የሥራ መደቡ ብዛት፣
       ሠ. ተፈላጊ ችሎታ /የትምህርት ደረጃና የሥራ ልምድ/ ወይም ልዩ ሙያ ካስፈለገ፣
 ረ. የሥራው ቦታ፣
 ሰ. የመመዝገቢያ ቀን፣ ቦታና ቢሮ ቁጥር፣
 ሸ. አመልካቶች በምዝገባው ቀን ይዘው መቅረብ የማገባቸው ሠነዶች፣
 ቀ. ፈተናው የሚሰጥበት ቀንና ቦታ፣
 በ. የጊዜያዊ ቅጥሩ ጊዜ፣ ይገለጻል፡፡
8. የምዝገባ ሥርዓት
     የሰው ሀብት ሥራ አመራር የሥራ ሂደት፣
1. በክልሉ መንግሥት ሠራተኞች አዋጅ መሠረት ለመቀጠር ያልተገደበ፣
2. ለሥራ መደቡ በማስታወቁያ የተጠየቁትን ተፈላጊ ችሎታዎች ማሟላቱና የቀረቡት መረጃዎች ትክክለኛ መሆናቸውን፣
3. በማጣራት የማመልከቻው ማቅረቢያ ጊዜ ከማለፋ በፊት አመልካቶችን ይመዘግባል፡፡ 
9. የማጣሪያ ምርጫ
በርካታ አመልካቶች በሚቀርቡበት ሁኔታ ላይ የሰው ሀብት ሥሪ አመራር የሥራ ሂደትና የሥራ ሂደቱ ባለቤት በጋራ ተመራጭ ችሎታና የተሻለ ብቃት ያላቸውን ዕጩዎች ብቻ መርጠው ለውድድር ሊየቀርቡ ይችላሉ፡፡ 
10. የሠራተኛ ምርጫ
      የጊዜያዊ ሠራተኛ መራጭ ቡድን፣
1. የሥራ ሂደቱ ባለቤት ------------------------------------------------------ሰብሳቢ 
2. የሰው ሀብት ሥራ አመራር የሥራ ሂደት ባለቤት ------------------- አባል 
3. በሰው ሀብት ሥራ አመራር የሚመደበ ሠራተኛ ----------ቃለ ጉባኤ ፀሐፊና አባል በመሆን ነው፡፡


11.  የጊዜያዊ ሠራተኛ ምርጫ የሚከናወነው
1. ከዚህ ቀደም ለቋሚ ሠራተኛነት ተወዳድረው ባላቸው ከፍተኛ ውጤት በመቆያ መዝገብ ከተያዙ ተጠባባቂ አመልካቶች መካከል እንደቅደም ተከተላቸው በመምረጥ ወይም ከዚህ ቀደም ለተመሳሳይ ሥራ በጊዜያዊነት ተቀጥረው ሲሰሩ የነበሩ ግለሰቦችን በመጥራት ለተወሰነ ጊዜ በጊዜያዊ ሠራተኛነት መቅጠር ይቻላል፡፡ 
2. የጊዜያዊ ሠራተኛ መራጭ ቡድን በተዘጋጁት መስፈርቶች መሠረት አመልካቶችን ያወዳድራል፡፡
3. ለሴት አመልካቶች፣ለአካል ጉዳተኞች፤ ለነበር ብሔርሰብና አነሰተኛ ብሔራዊ ተዋጽኦ ላላቸው ብሔረሰቦች በክልሉ መንግሠት ሠራተኞች የመንግሥት አገልግሎትና አስተዳደር የብዝሃነትና አካታችነት መመሪያ ቁጥር 04/2018 አነቀጽ 5.1፤5.2፤ 5.3፤ እና 5.4 የተጠቀሱት ለጊዜያዊ ተቀጣሪዎችም ተፈጻሚ ይሆናሉ፡፡
12. ከተቀጣሪው ጋር የሚፈፀም ውል፣
1.  በተቀጣሪው ሠራተኛና በቀጣሪው መ/ቤት መካከል የሥራ ውል ይፈፀማል፡፡ 
2.  የሥራ ውሉ፣
ሀ. ሥራው የሚጀምርበትና የሚያልቅበትን ጊዜ፣
ለ. ለሠራተኛው የሚከፈለውን የደመወዝ መጠንና ጥቅማ ጥቅሞች፣
ሐ. የተቀጣሪው ሠራተኛና የቀጣሪው መ/ቤት መብቶችና ግዴታዎችን በዝርዝር ያስቀመጠ መሆን ይኖርበታል፡፡
መ. /ለሞዴልነት የሚያገለግል የሥራ ውል ቅጽ ተቀፅላ 1 ከዚህ ጋር ተያይዟል፡፡
13. ደመወዝና አበል አከፋፈል
1. ቢሮ በወጣው  የመንግስት መሥሪያ ቤቶች የደመወዝ ስኬል ማሻሻያ አፈፃፀም መመሪያ ቁጥር 075 /2018 መሠረት ከሥራ መደቡ መነሻ ደመወዝ  ክፍያ ይፈጽማል፤ 
2. የልዩ ልዩ አበል ክፍያዎች ለክልል መንግሥት ሠራተኞች በወጣው የልዩ ልዩ አበል መመሪያ መሠረት ይፈፀማል፡፡
3. በጊዜያዊነት የማቀጠር ሠራተኛ እንደ ቋሚ የመንግሠት ሠሪተኛ ለደረጀ ዕድገት አይወዳደርም፤ በየሁለት ዓመት የሚሰጠው መደብ የደመወዝ ጨማሪም ተጠቃማ አይሆንም፡፡
4. ጊዜያዊ ሠራተኛ ቀደም ብሎ ከያዘው የሥራ መደብ ከፍ ባለ ደረጃ ላይ መመደብ ካስፈለገ በአዲስ መልክ ውድድር ተካሄዶ አዲስ ውል መፈፀም አለበት፡፡
14. ከመደበኛ የሥራ ሰዓት በላይ ስለመሥራት፣
1. ተቀጣሪው ከመደበኛው የሥራ ሰዓት በላይ እንዲሠራ ከታዘዘ የሠራበት ሰዓት ታስቦ በሥራ ውሉ ጊዘ ውስጥ አመቺ በሆነ ወቅት በምትኩ የዕረፍት ፈቃድ ሊሰጠው/ሊሰጣት ይችላል፡፡ 
2. የዚህ አንቀ አንድ ንዑስ አንቀ 1  መሠረት መፈፀም ካልተቻለ በትርፍ ሰዓት ክፍያ አፈፃፀም መመሪያ መሠረት የትርፍ ሰዓት ክፍያ ይሰጠዋል/ይሰጣታል፡፡ 
15.  የዓመት ዕረፍት ፈቃድ 
1. አዲስ ተቀጣሪ ሠራተኛ 11 /ለአሥራ አንድ/ ወራት አገልግሎት ከመስጠቱ/ ከመስጠትዋ በፊት የዓመት ዕረፍት ፈቃድ ሊጠይቅ አይችልም/አትችልም፡፡
2. ተቀጣሪው/ዋ ለአንድ ዓመት አገልግሎት አሥራ አራት የሥራ ቀን የዓመት ፊቃድ ከደመወዝ ጋር ያገኛል/ታገኛለች፡፡
3. ውሉ የሚቆይበት ዘመን ሁለት ዓመት ወይም ከዚህ በላይ ከሆነ ወይም ውሉ የታደሰ እንደሆነ ከላይ በንዑስ ቁጥር 2 ከተወሰነው በላይ ላገለገለበት ለእያንዳንዱ ተጨማሪ አንድ ዓመት አንድ የሥራ ቀን እየታከለ የዓመት ዕረፍት ፈቃድ ያገኛል፡፡ ሆኖም የሚሰጠው የዓመት ፈቃድ ከ20 የሥራ ቀን መብለጥ የለበትም፡፡
4. ለዓመቱ የተመደበው የዓመት ዕረፍት ፈቃድ በጽሁፍ ተጠይቆ በዚያው ዓመት ውስጥ መወሰድ አለበት፣
16. የሕመም ፈቃድ፣
ተቀጣሪው ሲታመም/ስትታመም የሕክመሃ አገለግሎት ለመስጠት ሥልጣን ባለው አካል ከተፈቀደለት/ላት የሕክምና ድርጅት ማስረጃ የሚያቀርብበት ሆኖ በዓመት ከ20 ቀን ያልበለጠ የሕመም ፈቃድ ከደመወዝ ጋር ይሰጠዋል/ይሰጣታል፡፡ 














ክፍል ሶስት
የፕሮጀክት ሠራተኞች ጊዜያዊ እና ኮንትራት አስተዳደር
17.  ዓላማ
ሥራዎችን በፕሮጀክት አደረጃጀት የማሠራት ዋና ዋና ዓላማዎች
1. በመሥሪያ ቤቱ ውስጥ ለአጭር ጊዜ የሚቆዩና ልዩ ሙያዊ ችሎታና ብቃት የሚጠይቁ ሥራዎችን ለማሠራት ብቁ ተወዳዳሪዎችን ከገበያ ለመሳብ፤
2. መሥሪያ ቤቶች የተሰጣቸውን ተልእኮ ከመደበኛው አደረጃጀት በተጨማሪ በአጭር ጊዜ የሚከናወኑትን በፕሮጀክት መልክ በማደራጀት የተልዕኮ አፈጻጸማቸውን ለማሳደግ፤
3. በመደበኛነት ለአንድ የተወሰነ የሥራ ክፍል ያልተሰጠ ነገር ግን የተቋሙ ተግባርና ኃላፊነት የሆነን ሥራ ለማሠራት እና በሂደት ወደ መደበኛ አደረጃጀት ለማስገባት ነው፡፡
18. የፕሮጀክት አደረጃጀት
   1. ይህ መመሪያ ተፈጻሚ የሚሆነው የፕሮጀክቱ ገንዘብ ምንጭ የመንግስት በጀት ሲሆን ብቻ ነው፤ ከመንግስት በጀት ውጪ ከሌሎች አካላት በተገኘ ብድር ወይም ድጋፍ የሚፈጸም የፕሮጀክት ሥራን አይመለከትም፡፡
  2. የመንግሥት መሥሪያ ቤቱ በእቅድ ከያዛቸው ሥራዎች ውስጥ ዘላቂነት የሌላቸውና በአጭር ጊዜ የሚጠናቀቁ ሆነው ልዩ ሙያዊ ችሎታና ብቃት የሚፈልጉ ሥራዎችን ይለያል፡፡
  3. በፕሮጀክቱ የሚከናወኑ ዋና ዋና ተግባራትን እና ውጤት የያዘ ዕቅድና በጀት፣የሚያስፈልገውን አደረጃጀት፣ የሰው ኃይል፣ ተፈላጊ ችሎታ፣ ደመወዝና ጥቅማጥቅም የያዘ የፕሮጀክት ሰነድ ይቀርጻል፡፡
  4. የተዘጋጀውን የፕሮጀክት ሰነድ ለሚመለከተው አካላል በመላክና በማፀደቅ ተግባራዊ ያደርጋል፡፡

19. የቅጥር አፈጻጸም እና ቋሚ ሠራተኛ በፕሮጀክት ሥራ ላይ መመደብ 
1. በፕሮጀክት አስፈጻሚ መሥሪያ ቤት የሚገኝ ባለሙያ ከውጪ ከሚቀጠረው ጋር ሲነጻጸር ለሥራው የተሻለ ብቃትና ጠቀሜታ አለው ተብሎ ሲታመን፣ እንዲሁም በፕሮጀክቱ ውስጥ የሚመደበው ባለሙያ ከውጭ ሀገር ከሚመጡ ባለሙያዎች ጋር በመሥራት እውቀቱን እንዲያዳብር ሲፈለግና በሌሎች ተመሳሳይ ሁኔታዎችም ለፕሮጀክት የሚያስፈልጉ ባለሙያዎች ከመሥሪያ ቤቱ ነባር ሠራተኞች መካከል በማስታወቂያ በመጋበዝና በማወዳደር ብልጫ የሚያገኙትን በፌደራል መንግሥት ሠራተኞች አዋጅ መሰረት ያለደመወዝ ልዩ ፈቃድ በመስጠት በጊዜያዊ ሠራተኛነት በውል መቅጠር ይቻላል፡፡
2. ቋሚ ሠራተኞችን በተመሳሳይ ደረጃና ደመወዝ ወደ ፕሮጀክት አዛውሮ ማሠራት የሚያስፈልግ ከሆነ ሠራተኞቹ በፕሮጀክቱ ውስጥ የተለየ ጥቅም እስካላገኙ ድረስ እንደማንኛውም የመንግሥት ሠራተኛ በደንቡ መሠረት የደመወዝ ጭማሪና የዝውውር መብታቸው ይጠበቃል፤ በአስፈጻሚው መሥሪያ ቤትም ለደረጃ እድገት መወዳደር ሲፈልጉ አይከለከሉም፡፡
3. ወደ ፕሮጀክት የሚመደብ ቋሚ ሠራተኛ በፕሮጀክቱ ውስጥ ወደ ሌላ ከፍተኛ የሥራ መደብ ለማደግ የሚችለው በፕሮጀክቱ ውስጥ ካሉት ተመሳሳይ ሠራተኞች ጋር ለደረጃ እድገት ሥነ-ሥርዓት አፈጻጸም መመሪያ መሠረት ተወዳድሮ ብልጫ ሲያገኝ ነው፡፡
4. ቋሚ ሠራተኛው የፕሮጀክቱን ሥራ በማጠናቀቅ ወደ መደበኛ ሥራው ሲመለስ ሌሎች በአስፈጻሚው መሥሪያ ቤት ውስጥ ቀደም ብሎ ከእሱ ጋር በተመሳሳይ ደረጃ ለነበሩ ሠራተኞች የተሰጣቸው የደመወዝ ጭማሪ እንዲስተካከልለት ይደረጋል፡፡
20. በጡረታ የተገለለ ሠራተኛ በጊዜያዊ ሠራተኛነት ስለሚቀጠርበት ሁኔታ 
1. በጊዜያዊነት ሠራተኛ እንዲቀጠርበት የሚፈለግ የሥራ መደብ የክፍት ቦታ ማስታወቂያ ወጥቶ የተመዘገቡት በጡረታ የተገለሉ ግለሰቦች ብቻ ከሆኑ ወይም ከተወዳዳሪዎተ መካከል ለሥራው ይበልጥ ጠቃማ የሚሆኑት በጡረታ የተገለሉ ግለሰቦች ከሆኑ በመ/ቤቱ የበላይ ኃላፊ ውሳኔ በጡረታ የተገለሉ ግለሰቦችን መቅጠር ይቻላል፡፡ 
2. በመንግሥት ሠራተኞች ጡረታ አዋጅ መሠረት የአገልግሎት የጡረታ አበል በመቀበል ላይ ያለ ባመመብት እንደገና በመንግሥት መሥሪያ ቤት ተቀጥሮ ደመወዝ ማገኘት ከጀመረ የጡረታ አበሉ ይቋረጣል፣
21. በአገር ውስጥ ኮንትራት/ Local Contract/ ስለሚቀጠሩ የውጭ አገር ዜጐች
የመንግሥት መሥሪያ ቤት ከፍተኛ ባለሙያ ለሚጠይቅ ማናቸውም ክፍት የሥራ መደብ በደረጃ ዕድገት፣በዝውውር ወይም በቅጥር ኢትዮጵያዊ ባለሙያ ለማግኘት አለመቻሉን በማረጋገጥ፣በጥገኝነትም ሆነ በቱሪስት ቪዛ ወይም በሌላ አኳኃን አገር ውስጥ የገቡ የውጭ አገር ዜጐችን በአገር ውስጥ ኮንትራት /Local Contract/ መቅጠር አስፈላጊ ሆኖ በሚገኝበት ጊዜ፣
1. በመንግሥት የተፈቀደ በጀት፣
2. ተቀጣሪዎቹ ተገቢው የመናሪያ ፊቃድ ከሚመለከተው የኢትዮጵያ መንግሥት መሥሪያ ቤት የተሰጣቸው መሆኑን፣
3. በኮንትራት የሚቀጠሩበትን የሥራ መደብ ይዘት የሚገልጽ የሥራ ዘርዝር ተዘጋጅቶ ምደባ የተሰጠው መሆኑን፣
4. የትምህርት ማስገጃው በሚመለከተው አካል አዠ ግምት የተሰጠው መሆኑን 
5. የሙያና የሥራ ልምድ ማስረጃው በሚመለከተው አካል ትክክለኛነቱ የተረጋገጠ መሆኑን፣
6. ከሥራ ዝርዝሩና ከስምምነቱ አንጻር እንዲከፈላቸው የታሰበው ደመወዝ ልክ የሚያሳይ መገለጫ፣
7. የኮንትራት ውል፣ መኖሩ መረጋገጥ አለበት፡፡ 

























ክፍል አራት
መብትና ግዴታዎች አጠባበቅ
22. የተቀጣሪው ግዴታ
1. ለሥራው ብቃት ያለው ስለመሆኑ የትምህርት፣የሙያ፤ የስራ ልምድ ማስረጃዎችንና እንዲሁም አስፈላጊ ሆኖ ቀጣሪው ሲጠይቀው ከኤች.አይ.ቪ /ኤድስ/በስተቀር የጤንነት ማረጋገጫ የማቅረብ፣
2. ከቀጣሪው የሚሰጡት ደንቦች፣የሥራ መመሪያዎችና ትዕዛዞችን በሙሉ አክብሮ የመፈፀም፣
3. መላ ዕውቀቱንና ጉልበቱን በተመደበበት ሥራ ላይ የማዋልና ሥራውን በታማኝነት፣በትጋትና በጥንቃቄ የመሥራት፣
4. ለመልካም ሥነ ምግባር ተቃራኒ የሆነ ጠባይ ለማሳየትና መሥሪያ ቤቱ የሚያወጣቸውን የሥነ -ሥርአት /ዲስኘሊን/ደንቦችን የማክበር፣
5. ሥራውን ለማከናወን የተሰጡትን መሣሪያዎች በጥንቃቄ የመያዝና ማናቸውንም የተረከባቸውን የሥራ መሣሪያዎች እንዲያስቆጥር ወይም አንዲያስረክብ በቀጣሪው ሲጠየቅ የማቅረብ፣
6. በሥራው ወይም በሥራ ባልደረቦቹ ላይ አደጋ ሲደርስ የመርዳት፣
7. በሥራው አጋጣሚ ያወቀውን ሚስጢር፣በእጁ የገባውን ማንኛውንም ማስረጃ ወይም ሰነድ በቀጣሪው ካልታዘዘ በቀር ለሶስተኛ ወገን ያለመገለጽ፣
8. አሰቀድሞ ከቀጣሪው ስምምነትና ፈቃድ ሳያገኝ በመደበኛ ሠራ ሰዓት በማንኛውም መሥሪያ ቤት ያለመስራት፣
9. ተቀጣሪው የሚያከናውነው ሥራ ከተቀጣሪው ከራሱ ከዘመዶቹ ወይም ከወዳጆቹ ጥቅም ጋር የትያያዘ ሆኖ ሲያገኘው ለቀጣሪው የማሣወቅ፣
10.  የሥራ ውሉ ከመጠናቀቁ በፊት ሥራውን መልቀቅ የሚፈልግ ከሆነ ከአንድ ወር አስቀድሞ ለቀጣሪው መ/ቤት የጹሁፍ ማሰጠንቀቂያ የመስጠት ግዴታ አለበት፣  
23. የሥራ ውሉ ስለሚቋረጥበት ሁኔታ፣
1. ሁለቱ ተዋዋይ ወገኖች የውሉ ጊዜ ከማለቁ በፊት ለማቋረጥ ሲስማሙ፣
2. ተቀጣሪው ሲሞት፣
3. የውሉ ዘመን ከመድረሱ በፊት ሥሪው የተጠናቀቀ ወይም ሊሠራ የታቀደው ሥራ በተለያዩ ከአቅም በላይ በሆኑ ወይም በሌሎች ምክንያቶች የቀረ እንደሆነ ወይም ቀጣሪው መሥሪያ ቤት ሲዘጋ፣
4. የቀጣሪው መሥሪያ ቤት ሥራ በመቀነሱ ምክንያት የሰው ኃይል ሲቀነስ፣
5. ውሉን ለማቋረጥ ቀጣሪው ወይም ተቀጣሪው የሰጠው የአንድ ወር ማስጠንቀቂያ ጊዜ ሲያበቃ
6. ተቀጣሪው ለተቀጠረበት ሥራ የሚፈለግበትን ዕውቀት በሥራ ያላሳየ፣ወይም ሥራውን በሚገባ ለማከናወን ያልቻለ ወይም ችሎታ የሌለው መሆኑ ሲረጋገጥ
24. ቀጣሪው የሚወስዳቸው ልዩ ልዩ የሥነ-ሥርዓት እርምጃዎች፣
1. ተቀጣሪው ሳያስታውቅ ከአሥር ቀን በላይ የቀረ እንደሆነ ውሉ ይቋረጣል፡፡ ሆኖም ከሥራ የቀረበት ምክንያት ከአቅም በላይ ለመሆኑ በመሥሪያ ቤቱ ከታመነ የቀረበት ጊዜ ከዓመት ፈቃዱ ተቀንሶ በሕመም ከሆነም በዚህ መመሪያ ላይ የተገለጸው ተፈጻሚ ሆኖ የጊዜያዊ ቅጥር ውሉ ሊቀጥል ይችላል፡፡
2. ተቀጣሪው፣
        ሀ/ መፈፀም የሚገባውን ሥራ ሆን በሎ ወይም በቸልተኝነት በጊዜው ካላከናወነ፣
        ለ/ የሚሰጠውን የሥራ ትዕዛዛ ያልተቀበለ ወይም ለመቀበል ፈቃደኛ ካልሆነ፣
        ሐ/ ለሥራ የተሰጠውን መሣሪያ ወይም ማንኛውም ለሥራው የሚጠቀምበትን ንብረት
            በጥንቃቄ የማይዝ ከሆነ፣
        መ/ በሥራው አጋጣሚ እጁ የተገባውን ማንኛውም ንብረት ለግሉ መጠቀሚያ ያዋለ፣ወይም
            ለመጠቀም ሙከራ ያደረገ እንደሆነ፣
        ሠ/ በሥራው አጋጣሚ ያወቀውን ምስጢር ወይም ማንኛቸውንም ሰነዶች ሳይፈቀድለት
           ለሶስተኛ ወገን አሳልፎ የሰጠ ወይም ለመስጠት ሙከራ ያደረገ እንደሆነ፣
        ረ/ በሴት ሠራተኞች ላይ ጾታዉ ጥቃት ካደረሰ፣ 




25. ውል ስምምነት ስለማደስ
1. ማንኛውም በጊዚያዊ  የተቀጠሩ ሠራተኛ ለሶስት ወር ይሆናል፤
2. በዚህ መመሪያ ንዑስ አንቀጽ 1 ድንጋገ መሰረት አሰርዉ መ/ቤቱ ሠራተኛ ለመሰቀጠል ፊላጎት ከአለው የውል ስምምነት በየ3/ሶስት/ወር እስከ ሁለት ዓመት እያደሰ ማሰራት ይችላል፤
3. በዚህ መመሪያ ንዑስ አንቀጽ 2 ድንጋገ ከሁለት ዓመት በላይ የራጅም ጊዜ ጊዜያዊ ቅጥር የሚጠይቁ ሁኔታዎች ካጋጠሙ ሲቪል ሰርቪስ ቢሮ እየቀረበ ይፈቀዳል፡፡
26. የጊዚያዊ ሠራተኞች ቅሬታ አቀራረብ እና የዲሲፕሊን አፈጻጸም ስነስርዓት፡-
1. ማንኛውም የጊዚያዊ ሠራተኞ  በማንኛውም ጉዳይ ቅሬታ ሲኖረዉ ለመ/ቤቱ በላይ ሀላፊ ቅሬታ በጽሁፍ ያቀርባል፣
2. በመ/ቤቱ በላይ ኃላፊ  ጉዳዩ ከተመራ በክልሉ የመንግሥት ሰራተኞች አዋጅ ቁጥር 208/2017 አንቀፅ 87 ድንጋጌ መሰረት በክልሉ የመንግስት ሰራተኞች የዲሲፕሊን አፈጻጸምና ቅሬታ አቀራረብ ሥነሥርዓት ደንብ ቁጥር 182/2018 መሰረት ጉዳዩ በዲሲፒሊን ኮሚቴ ታይቶ ውሳኔ ሊሰጥ ይችላል፣
3. ማንኛውም የጊዚያዊ ሠራተኞ  በተሰጠ የቅሬታ ወይም ዲሲፒሊን  ኮሚቴ ውሳኔ ላይ ይግባኝ  ለአስተዳደር ፍ/ቤት ማቅረብ ይችላል።








ክፍል አምስት
ልዩ ልዩ ድንጋጌዎች
27. ተጠያቂነት
በዚህ መመሪያ የተደነገገ ግዴታን በአግባቡ ያልተወጣ ማንኛውም የመንግሥት ሰራተኛ   በክልል የመንግሥት ሰራተኞች አዋጅ ቁጥር 208/2017 አንቀፅ 89 እና 90 መሠረት እንደጥፋቱ ክብደት በቀላል ወይም በከባድ የዲሲፕሊን እርምጃ ተጠያቂ ይሆናል፡፡
28.   የመመሪያውን ተግባራዊነት ስለ መቆጣጠር
ኮሚሽኑ ይህ መመሪያ በሁሉም የመንግሥት መስሪያ ቤቶች በስራ ላይ መዋሉን ይከታተላል፤ ይቆጣጠራል በሕግ አግባብ የእርምት እርምጃ እንዲወሰድ ያደርጋል፡፡
29. ተፈጻሚነት ስለማይኖራቸው ህጎች
ከዚህ መመሪያ ጋር የሚቃረን ማንኛውም መመሪያ ወይም ልማዳዊ አሰራር በዚህ መመሪያ ውስጥ በተመለከቱ ጉዳዮች ላይ ተፈጻሚነት አይኖረውም፡፡

30.  መመሪያውን ስለማሻሻል
 ቢሮዉ በማንኛውም ጊዜ ይህን መመሪያ ሊያሻሽል ይችላል፡፡
31. መመሪያው የሚጸናበት ጊዜ
[bookmark: _GoBack]ይህ መመሪያ ከጥር 1 ቀን 2018 ዓ.ም ጀምሮ የፀና ይሆናል፡፡
                የቤኒሻንጉል ጉሙዝ ክልል ሲቪል ሰርቪስ
አቶ ጌታሁን አብዲሳ ሌንጫ


ቢሮ ኃላፊ


አባሪ አንድ
የጊዜያዊ /ኮንትራት/ ሠራተኛ ቅጥር ውል ናሙና
አንቀጽ - 1- ጠቅላላ
1. ይህ የሥራ ውል ከዚህ በታች ቀጣሪው ተብሎ በሚጠቀሰው ------------------------------- እና ከዚህ በኃላ ተቀጣሪው/ዋ እየተባለ በሚጠቀሰው ------------------------------------- መካከል የተደረገ የጊዜያዊ /የኮንትራት/ ቅጥር ውል ስምምነት ነው፡1 
2. የተቀጣሪው 
1. ዜግነት ------------------------------- ጻታ----------------------
2. አድራሻ፤
ክፍል ከተማ ------------------- ቀበሌ ------------------------ የቤት ቁጥር-------------- 
3. የትውልድ ጊዜ ----------------------- ------------------------ ------------------------------- 
ወር 			ቀን			ዓ.ም. 
3. ስለቅጥሩ ሁኔታ፡-
1. የሥራ ዓይነት ------------------------
2. የሥራ ደረጃ --------------------------
3. የሥራ ቦታ ---------------------------
4. የወር ደመወዝ ብር -----------------
5. የውሉ ዘመን ከ --------------------ወር እስከ ------------------------ወር 2018 ዓም ይሆናል፡፡

